"Բարեբախտաբար խոչընդոտներ չկան, եւ մեծ հնարավորություններ կան երկկողմ հարաբերությունները բազմակողմանի, բոլոր բնագավառներում զարգացնելու համար։ Հանդիպման ընթացքում երկուստեք շեշտել ենք, որ դրա համար որեւէ չափ, որեւէ սահման չենք ճանաչում, հատկապես էներգետիկայի, նավթի ու գազի, էլեկտրաէներգիայի արտադրության, կոմունիկացիաների, տրանսպորտի բնագավառում, ինչպես նաեւ փոխադարձ ներդրումների ոլորտում երկու երկրների համագործակցությունն ընդլայնելու առումով։ Համոզված ենք, որ երկուստեք տրամադրվածությունը կառուցողական է եւ հօգուտ տարածաշրջանի է",- արձանագրեց Իրանի նախագահը՝ վստահություն հայտնելով, որ երկու երկրների միջեւ ապրանքաշրջանառության ծավալներն առաջիկայում շատ արագ եւ տեսանելի աճ են արձանագրելու։